runetrust/blame-folketinget-dk huggingface dataset:
Ole Hækkerup (S), 2009-11-06:
Det, der er min grundlæggende politiske pointe her, er, at i det øjeblik Venstre sammen med De Konservative lægger opgaven over, så den alene skal varetages sammen med Dansk Folkeparti, beror en styrkelse af den samlede energispareindsats på, at Dansk Folkeparti på et tidspunkt skal møde op til en finanslovforhandling og sige: Vores krav er, at vi i øvrigt gør noget ved energispareindsatsen.
Aaja Chemnitz (IA), 2025-09-09:
Det er på baggrund af, at det grønlandske samfund allerede er præget af en voksende social og økonomisk ulighed, og derfor kan vi også godt se, at der internt i det grønlandske samfund er en stor utilfredshed med den ulighed og den manglende udvikling, som man ser særlig uden for Nuuk og Ilulissat, og selv i byer som Sisimiut og Qaqortoq oplever man trafikforringelser, og man oplever også tit, at udviklingen går hen over hovedet på dem.
Jens Rohde (KD), 2022-01-28:
Jeg kan også bidrage med et andet citat: Den europæiske civilisation er i krise, i dyb tvivl om sig selv, sine egne værdier, og hvad den står for, familiemønsteret er i opbrud, ensomhed og fortvivlelse alle vegne, forurening, indvandring, undergangsstemning.
Kristian Jensen (V), 2005-10-12:
En umiddelbar kommentar til Rigsrevisionens bemærkninger kan fru Lene Jensen og alle andre hente på Skatteministeriets hjemmeside, hvor vi lagde vores brev til Rigsrevisionen ud, sådan at man kunne se, hvilke svar vi havde givet dem, lang tid før de færdiggjorde deres rapport.
Jann Sjursen (KRF), 1999-03-02:
Altså hvis det bare var sådan, var det ikke så ringe en opgave endda, men det kan selv Kristeligt Folkeparti ikke gøre. Det, som vi har villet med det her forslag, og som vi i øvrigt vil på en lang række andre områder, når det kokser i livet for os, er måske, at vi som samfund går med til at yde en hjælpende hånd, går med til at yde det, jeg vil kalde aktiv livshjælp, dér hvor livet gør ondt, dér hvor livet går i stykker.
Ole Sohn (SF), 2004-05-26:
Når jeg har stillet et par spørgsmål om den økonomiske situation, hænger det lidt sammen med, at Velfærdskommissionen forleden kom frem til, at der mangler 60 mia. kr., for at vi kan opretholde den velfærd, vi har i dag, og af det, der er lækket til pressen fra Det Økonomiske Råd, kan vi se, at der også mangler adskillige milliarder kroner mere end det, regeringen forestiller sig.
Sophie Løhde (V), 2024-02-28:
Og regionerne har jo sådan set også fået stigende anlægsbudgetter at kunne operere med som led i de økonomiaftaler, vi har lavet med regionerne, der jo i øvrigt også tilførte psykiatrien en lang række midler, også i form af de her kvalitetsfondsmidler, som også har bidraget til at øge kvaliteten og løfte de fysiske rammer i sundhedsvæsenet.
Keld Albrechtsen (EL), 2003-11-13:
Vi har ikke den holdning, at vi ikke vil være med, hvis vi kan skabe større tryghed i samfundet, men vi har den holdning, at vi ikke vil deltage i en endeløs række af såkaldte antiterrorforanstaltninger, som ikke gavner kampen mod terror, men som alene gør det til i højere grad et overvågningssamfund og et samfund, hvor stadig øgede midler anvendes til en indsats, der alligevel ikke nytter noget.
Frank Jensen (S), 2000-04-06:
På dette væsentlige område har lovgivningsmagten således allerede løst det problem, som påpeges i forespørgslen her i dag, og i 1996 blev der gennemført en ændring af bl.a. årsregnskabsloven, hvorved der blev mulighed for indsigt i statslige aktieselskabers regnskabsaflæggelser og ejerforhold m.v. Jeg vil også gerne fremhæve, at der i forbindelse med den enkelte privatisering efter omstændighederne kan være grund til at overveje, om offentlighedsloven bør gælde for det nye selskab, således at selskabsdannelsen ikke påvirker adgangen til aktindsigt på det pågældende område.
Frank Aaen (EL), 1998-12-17:
Vores konklusion er, at skal vi ud af det her morads, som den her finanslov har bragt os i, regeringen i, i det hele taget venstrefløjen i, fordi vi nu også må se, at udviklingen går i den forkerte retning, ja, så skal vi igen have opbygget et reelt alternativ til venstre i Folketingssalen. Vi må have styrket den ideologiske kamp, vi må igen have gjort den politiske diskussion i Danmark til et valg om holdninger.
Jane Heitmann (V), 2018-02-22:
Man skal som patient have mulighed for at sige nej tak til en genanalyse, og man skal have mulighed for at sige ja tak til en genanalyse og samtidig sikre sig, at data kun bruges til egen behandling, og naturligvis skal man også mulighed for at sige ja tak til en genanalyse, og at data kan bruges til både egen behandling og til forskning i pseudonymiseret form.
Søren Krarup (DF), 2006-12-15:
Det er et brud på åndsfriheden, og jeg er sikker på – nu er der ikke tid til det – at ministeren og jeg egentlig på mange punkter kunne blive enige om, at når han taler om åndsfrihed her, er og bliver det en åndelighed, der hæver sig over den virkelighed, bl.a. jeg har levet i i fyrretyve år.
Rasmus Prehn (S), 2007-01-17:
Det har vi diskuteret i Trafikudvalget utallige gange, og jeg har så sent som for en time siden, tror jeg, besvaret et skriftligt spørgsmål om det samme fra hr. Rasmus Prehn, og med det samme indhold, et spørgsmål, som jeg er blevet stillet adskillige gange før.
Dennis Flydtkjær (DF), 2018-10-24:
Jeg synes jo, at det både på det her område, men også generelt – altså på mange indsatsområder, på skatteområdet – er lidt ærgerligt, at vi giver midlertidige bevillinger, typisk for en 4-årig periode, fordi man jo får nogle kompetencer opbygget blandt medarbejdere, som så, når bevillingerne er ved at udløbe, naturligt sidder og tænker: Har jeg nu mit arbejde om et år?
Karen Hækkerup (S), 2009-05-18:
Nu ved jeg ikke, om hr. Tom Behnke er klar over det, men der findes områder i Danmark, hvor buschaufførerne ikke tør køre hen til endestationen, men stopper nogle stoppesteder før, fordi der er så meget hærværk og ballade, når de kommer hen til endestationen; steder, hvor man har opgivet at sætte nye glaspartier i indgangene til stationsbygningerne, fordi de bliver smadret hurtigere, end de bliver skiftet ud; steder, hvor der hver eneste dag bliver futtet containere og skraldespande af - nogle af de her steder, hvor man altså har brugt alle pengene, hvor man vitterlig ikke har råd til bare at udbedre det hærværk, der bliver begået, men hvor tingene bare forfalder mere og mere.
Rune Lund (EL), 2006-02-02:
Jeg startede med at konstatere, at ordføreren nævnte det metroforlig, som er indgået her i morges, og så konstaterede jeg også, at det var meget peculiar, fordi jeg i morgen kl. 9.30 er indkaldt til møde hos transport- og energiministeren til et forhandlingsmøde om metroen.
Ole M. Nielsen (KRF), 2002-04-25:
Men til hr. Keld Albrechtsens fortrydelse er vi medlem af EU, og det betyder altså, at vi har åbne grænser, og at der er udenlandske mejeriprodukter og udenlandske kødprodukter på det danske marked, så hvis de danske såkaldte monopoler misbruger deres magt på markedet, er der altså andre muligheder, så det er ikke monopol.
Aaja Chemnitz (IA), 2023-10-05:
Hvis vi skal sprede vores erhvervsinitiativer ud til ikke kun at handle om fiskeriet, som fylder 95 pct. af vores eksport, så er der jo turisme, der er råstoffer, der er landbaserede erhverv, og vi får nye landingsbaner i Grønland om ikke så lang tid.
Peder Hvelplund (EL), 2017-01-26:
Der er ikke meget, vi er uenige om her, tror jeg, og det er egentlig også mest bare for at sige, at det, vi prøver med det beslutningsforslag her, jo netop er at skabe nogle mere helhedsorienterede løsninger og i forhold til klimaudfordringerne at tænke mere overordnet.
Troels Christensen (V), 2010-02-09:
Gør vi det obligatorisk, hvilket umiddelbart lyder som en rigtig løsning, for at sikre, at forbryderen ikke bare hopper videre til et andet center, der ikke er med i Anti Doping Danmark-ordningen, rejser der sig ved nærmere eftertanke bare en række andre udfordringer, som vi i Venstre først godt vil have grundigt belyst.
Christian Juhl (EL), 2018-09-06:
Jeg blev så glad i låget af at være deroppe, fordi vi netop mødte en kommunefoged, der var myndig og så ud til at have styr på sine opgaver, og en bygd, som i den grad sprudlede af energi og lyst til at udvikle sig selv og have samarbejde med alle mulige og bygge op, og der var byggeopgaver, og der var virksomheder i gang.
Line Barfod (EL), 2004-11-26:
Derfor er der ingen tvivl om, at ud over at vi har behov for omsorgsdage, så har vi også behov for at få en fond til at finansiere både barsel og omsorgsdage, så vi kan få fuld lønkompensation og kan sikre både nogle bedre vilkår for børnene og sikre ligestillingen.
Frank Jensen (S), 2000-01-25:
Et andet eksempel: Randers var for 2 år siden hærget af bandekriminalitet: »Serberrussere«, »H2O'ere«, »Vandpytter« og hvad de ellers blev kaldt de her gadebander, som var ganske almindelige unge danskere, men også nogle tilløbere af anden etnisk oprindelse.
Poul Nødgaard (DF), 2004-06-01:
I årevis har Dansk Folkeparti været stærkt optaget af inden for grundlovens rammer at udvide kredsen af de danskere, som kan stemme ved folketingsvalgene, til også at omfatte de personer, som midlertidigt - jeg understreger: midlertidigt - opholder sig i udlandet.
Jytte Wittrock (S), 2005-05-13:
Hvis byrådsmedlemmerne i hver enkelt kommune finder, at det ville være rigtig godt, hvis deres borgere fik bedre mulighed for at cykle, fik bedre forhold, når de cykler, så de kunne blive mere sunde og mindre syge, er jeg da helt sikker på, at det må være en fantastisk gulerod i sig selv at kunne gennemføre sådan et projekt.
Lotte Bundsgaard (S), 2001-03-14:
Som jeg tidligere - ret mange gange efterhånden - har sagt her i Folketingssalen til hr. Frank Dahlgaard, viser den største undersøgelse, der er lavet på dette område, nemlig undersøgelsen fra Socialforskningsinstituttet, at der på det private arbejdsmarked er en uforklaret lønforskel mellem mænd og kvinder på 12 pct. Denne lønforskel fremkommer, selv om man tager højde for forhold som uddannelse - nu skal hr. Frank Dahlgaard høre efter - og også for det, at flere kvinder end mænd måske vælger et lavtlønsjob, er der taget højde for. Der er også taget højde for erhvervserfaring, arbejdstid, fravær og familieforhold.
Karsten Lauritzen (V), 2010-04-19:
Nej, jeg synes bestemt ikke, det iranske præstestyre skal finansiere bygningen af en moské i Danmark, men sådan som grundloven har formuleret religionsfriheden, og sådan som der er en bred enighed blandt jurister i Danmark om at man skal fortolke den, så er der altså ikke noget, vi kan gøre for at begrænse den. Jeg har fra den her talerstol sagt, og jeg siger det gerne igen, at jeg synes, at det er meget, meget problematisk, at de folk, der står bag moskébyggeriet i nordvest, som lige er blevet godkendt af Københavns Kommune, ikke har været ærlige om finansieringen.
Karen Hækkerup (S), 2011-12-07:
Jeg har hele tiden været meget opmærksom på, at vi, især når det drejer sig om tilfælde, hvor der har været vold i ægteskabet, har en særlig udfordring, også hvor der har været tale om, at børnene har været udsat for vold, eller hvor de har set forældrene udsætte hinanden for vold.
Tina Nedergaard (V), 2010-03-03:
Hvilke konkrete tiltag, jeg vil tage, vil dog afhænge af resultaterne af det, rejseholdet kommer frem med, når de afrapporterer i juni måned fra det store arbejde, de gør i øjeblikket, hvor de rejser rundt i Danmark og snakker med både organisationer og skoler og institutioner, i det hele taget med aktører om, hvad der skal til for at skabe en endnu bedre folkeskole, end vi har i dag.
Aase D. Madsen (DF), 1999-05-07:
Jeg har svært ved i det lange løb at være vred på miljø- og energiministeren, hr. Svend Auken, men jeg er næsten ved at være lidt vred, for ministeren påstår jo, at det, jeg sagde om demokratiet og hele kvaliteten i lovgivningen på dette område, næsten var løgn, så jeg bliver nødt til at citere fra et brev, som vi alle har fået fra Dansk Industri i dag, med hensyn til, om alle har fået svar på alt: »Med tanke på reformens vidtrækkende konsekvenser for sektoren og for forbrugerne og i lyset af, at formålet med den nye elforsyningslov blandt andet er at sikre forbrugerne adgang til billig elektricitet, jævnfør lovforslaget til lov om elforsyning § 1, finder DI, at lovgivningsprocessen må indeholde en grundig analyse af de omkostningsmæssige konsekvenser for forbrugerne.« Og nu kommer det så: »Sådanne konsekvensberegninger har DI senest efterlyst i en henvendelse af 30. marts 1999 til miljø- og energiminister Svend Auken.«
Ole Birk Olesen (LA), 2017-10-27:
Når vi nu foreslår, at forholdet mellem ejendommens ejer og friplejeboligleverandøren bliver omfattet af erhvervslejeloven, som er mere egnet til at regulere lejeforholdet mellem erhvervsdrivende, end lejeloven er, så forventer vi, at der vil komme flere aktører på udbudssiden, som indtil videre har været tilbageholdende med at investere i ejendomme egnet til friplejeboliger.
Frank Jensen (S), 1998-04-22:
Jeg tror ikke på, at der nogen sinde vil kunne samles flertal her i Folketinget for indførelse af decideret pligt til at kunne føre anonyme vidner, og jeg mener, at den lovhjemmel, vi har i dag, giver dommeren den afgørende mulighed for at kunne vurdere behovet for beskyttelse.
Lars Løkke Rasmussen (V), 2009-04-16:
Det er sådan set den politiske forudsætning, jeg bare ville synliggøre over for os alle sammen, nemlig at når vi skal spørge danskerne næste gang, skal det jo altså være med den ambition, at vi kommer undtagelserne til livs - vi skal jo ikke spørge bare for at spørge - og der er der altså nødt til at være et klarere grundlag at spørge på, det gælder traktatmæssigt, det gælder i forhold til irernes situation, og så gælder det selvfølgelig også i forhold til den parlamentariske situation her i Folketinget, så den handske er sådan set kastet ned i salen.
Lisbeth Bech-Nielsen (SF), 2024-10-08:
Det er vigtigt, både i forhold til konkurrenceevne og branding – undskyld udtrykket, det var i mangel af et bedre dansk ord – af danske produkter, fødevarer og dansk håndværk, og det er jo også i sidste ende et spørgsmål om bevarelse af kultur, værdier og særlige nationale kendetegn, og det hilser vi meget velkommen.
Karsten Hønge (SF), 2017-05-24:
Ligesom finansministeren har jeg læst hele artiklen, og man kan da godt blive glad for, at de har tænkt sig at føre forhandlinger, men hvad i alverden er meningen med, at man overhovedet spiller ud med et forslag til en aftale, som ligger så langt væk fra enhver form for rimelighed?
Morten Messerschmidt (DF), 2024-03-13:
Så bare for at forstå det rigtigt – for jeg forstår godt anatomien i et kompromis – så handler det simpelt hen om, at man har fået og man har givet, og at man egentlig helst havde været det her klimasyn foruden, men at det måtte man acceptere, fordi man fik noget andet, man gerne ville have.
Jens Peter Vernersen (S), 2000-10-24:
Og det er i øvrigt, som jeg også gav udtryk for, oplysninger, der er tilgået Folketingets Skatteudvalg, men det forhindrer jo ikke hr. Flemming Hansen i at give andre oplysninger her fra Folketingets talerstol. Og må jeg så, når vi diskuterer hele spørgsmålet om skattetryk, gøre opmærksom på, at når vi også har et højere skattetryk, hænger det jo bl.a. sammen med, at vi opkræver skat af pensioner og social bistand og alt, hvad der ligger på det område.
Annette Vilhelmsen (SF), 2013-11-13:
Jeg mener rent faktisk, at det er vigtigt at afgive sin stemme til valg, hvor man som f.eks. nu til kommunal- og regionsrådsvalget jo lige præcis skal stemme om, hvem det er, der skal sidde og have ansvaret for og indflydelsen på de vilkår, der skal være gældende for de mennesker, som er mest udsatte.
Mattias Tesfaye (S), 2024-04-03:
Ved siden af den økonomiske diskussion mener jeg også, at der er en pædagogisk diskussion, som handler om, hvorvidt den danske folkeskole er i stand til at træde pædagogisk i karakter – det gælder både den enkelte lærer og den enkelte skoleledelse – og hvorvidt vi forældre også understøtter skolen i at træde i karakter.
Kristian Hegaard (RV), 2017-05-16:
Det endnu mere logiske argument er selvfølgelig, at vi ikke mener, at det gør Danmark større at fokusere på børns begrænsninger, vi så hellere, at man brugte tiden på at styrke børns muligheder, hvordan vi får flere igennem uddannelsessystemet fremfor at låse dem inde, lukke dem ud i den store verden fremfor at lukke dem inde i en celle.
Arne Toft (S), 2006-04-20:
Er det rigtigt, at hans arbejde ikke bliver reduceret, hvorimod arbejdet reduceres for alle de andre, der sidder i amtsrådet, hvis de også sidder i forberedelsesudvalget, og at den, som sidder i et af de gamle byråd og kom mer i forberedelsesudvalget, ikke skal have reduceret nogen af sine vederlag?
Dina Raabjerg (KF), 2026-01-15:
Det Konservative Folkepartis psykiatriordfører har selv arbejdet i psykiatrien i 25 år og har derfor på tæt hold selv oplevet, at der nogle gange er behov for tvang, ikke for at straffe nogen, men for at passe på og udvise omsorg for den psykisk syge, samtidig med at man beskytter omverdenen, personalet og medpatienter.
Sophie Hæstorp Andersen (S), 2010-06-03:
Det har vi ikke ment var tilfredsstillende, og vi har forsøgt at have en dialog med indenrigs- og sundhedsministeren om det, men faktum er, at det, vi er nået frem til, er, at der nu til gengæld sikres et råd, der skal rådgive patientombuddet og sikre, at sagerne kvalitetsmæssigt bliver behandlet ordentligt.
Per Ørum Jørgensen (KF), 2007-02-20:
Det lyder, som om alle problemer med EU er ryddet af vejen, men man spiller en form for russisk roulette, som vil bringe Danmark i en væsentlig vanskeligere forhandlingsposition i netop bestræbelserne på at skabe det, der er en klar dansk mærkesag, nemlig et fælles EU-ernæringsmærke.
Henning Hyllested (EL), 2015-11-03:
Altså, jeg synes faktisk, det er voldsomt at begynde at lovgive og indføre et bureaukrati, hvor der skal indberettes osv. osv., og at man opbygger en stor servicetjeneste derude, som jo også skal holdes ved lige, og hvor der skal opkræves penge og histop og kom herned.
Marianne Jelved (RV), 2016-05-23:
Jeg tror, det er rigtig, rigtig vigtigt, at vi er fælles om at forstå, hvem målgruppen er, og derfor synes jeg også, at det i hvert fald i første omgang er betryggende, at den socialdemokratiske ordfører henviser til forsøgene og beskriver dem som nogle, hvor der gives overenskomstmæssig løn osv.
Zenia Stampe (RV), 2020-05-05:
Så kunne jeg bare godt tænke mig at spørge, om det er hr. Henrik Dahl og Liberal Alliances holdning, at enhver virksomhed skal have ret til at lave en fabrik, hvor de vil, hvis de i øvrigt lever op til nogle nationale krav og kommunen ikke har mulighed for at sige: Her synes vi faktisk ikke der skal ligge en stor fabrik.
Lea Wermelin (S), 2018-11-16:
Men det, der er vigtigt for mig, er, at vi ikke ender med at sidde på hænderne, for hvis man skal være ærlig, er den beslutningsproces, der er i EU, langsommelig, og det var også det, vi diskuterede, da ministeren var på talerstolen, altså at nogle gange kommer vi til at vente længe på, at der sker noget i EU.
Søren Søndergaard (EL), 2001-05-03:
Er det ikke rigtigt, at for at få regnestykket til at gå op for Dansk Folkeparti, så er det Dansk Folkepartis pointe, at hvis ikke vi giver så mange danske statsborgerskaber, så kan vi i stedet for deportere nogle af de her mennesker, og så behøver vi f.eks. ikke at betale dem arbejdsløshedsunderstøttelse eller deres børns skolegang eller uddannelse, og så kan man ligesom tjene nogle penge?
Anders Fogh Rasmussen (V), 2005-05-18:
Jeg vil gerne sige, at jeg har da stor respekt for de spaniensfrivilliges individuelle bevæggrunde til at tage aktiv del i den spanske borgerkrig, selv om jeg også er nødt til at føje til og også understrege, at borgerkrigen jo ikke entydigt var et opgør mellem demokrati og diktatur, men i et vist omfang også var et opgør mellem forskellige former for totalitære holdninger.
Anne Grete Holmsgaard (SF), 2011-01-25:
Mit spørgsmål var sådan set meget enkelt: Har regeringen foretaget en selvstændig vurdering af, hvor mange job der kunne skabes inden for det her område, altså energi- og klimaområdet, hvis man stiler lidt ambitiøst, i stil med hvad vi gerne vil, og hvad Klimakommissionen har anbefalet?
Aki-Matilda Høegh-Dam (SIU), 2022-05-20:
Jeg synes også, det er vigtigt, når vi snakker om det med en forsoning mellem landene, at pointere, at vi har haft tidligere statsministre for Danmark, som har nægtet at lave et fælles forsoningsarbejde sammen med Grønland, hvor Grønland blev nødt til at stå alene, selv om der skal to til at lave sådan et arbejde.
Rasmus Vestergaard Madsen (EL), 2021-02-11:
Altså, mit mål er sådan set, at vi får lavet et finmasket cykelstisystem i Danmark, så man kan bevæge sig rundt fra A til B, stort set lige meget hvor man bor i Danmark, på en sikker måde, og at vi samtidig får styrket hovedlinjerne, altså supercykelstierne, som jo gerne skal transportere rigtig mange mennesker til de store byer, som et alternativ til at sidde i kø i bil.
Elisabeth Arnold (RV), 2002-10-02:
Det er vi fra radikal side meget tilfredse med. Derfor undrede det os lidt, at der slet ikke var nogen diskussioner om de danske forbehold, og jeg vil derfor gerne spørge europaministeren, om regeringen planlægger at afholde folkeafstemning om forbeholdene efter formandskabsperioden, og før regeringskonferencen går i gang.
Carolina Magdalene Maier (ALT), 2017-05-02:
Det skal være kvantitativt, altså ud fra hvor meget de fylder, det skal også være kvalitativt, ud fra hvor meget anerkendelse vi giver dem, bl.a. i den måde, som vi giver feedback til eleverne på, i den måde, som vi giver feedback til eleverne og forældrene på af, hvordan eleverne klarer sig i skolen.
Lissa Mathiasen (S), 2000-03-16:
Set i forhold til det er vi nødt til fra Socialdemokratiets side klart at afvise, at det overhovedet kan komme på tale, at vi skal foretage en særlig favorisering af den private udlejningssektor, blot for at den skal klare noget, som vi betragter som noget helt naturligt, nemlig at være med til at tage del i at løse de boligsociale opgaver herhjemme.
Kristian Jensen (V), 2007-12-11:
Se, hvis man prøver at tage de spørgsmål, der har været - først og fremmest til hr. Frank Aaen og delvis også til hr. Nick Hækkerup - er det sådan, at jeg meget præcist har sagt, og jeg skal gerne gentage det, at med den samlede pakke, som regeringen har lagt frem, med lavere skat på arbejde og med den her forhøjelse af energiafgifterne vil en folkepensionist have et større rådighedsbeløb i 2008, 2009, 2010, 2011, 2012, 2013, 2014 og 2015, end vedkommende havde i 2007.
Mette Frederiksen (S), 2013-06-28:
Men jeg vil samtidig gerne holde fast i, at jeg tror, at det kan være en barriere, at man skal gå ned i ydelse, når man skal gøre det, der er det rigtige, og der tror jeg at det for mange vil være mere logisk, at man har samme ydelse i stedet for at opleve en indkomstnedgang, når man træffer det valg, som vi voksne synes er det rigtige at gøre.
Svend Auken (S), 2002-11-12:
Man kunne forstå på ministeren, at det var alt for tidligt at tale om det, men der er altså kun 14 dage til, at regeringen skal komme med sin klimastrategi, og derfor går jeg ud fra som givet, at der vil være lejlighed til, at vi kan drøfte det her spørgsmål og gerne med alle Folketingets partier.
Nikolaj Villumsen (EL), 2015-05-08:
Nu vil jeg jo så mene, at forsvarsministerens slap lidt let, for forsvarsministeren siger, at man ønsker mest mulig åbenhed, men at man så desværre ikke lige kan åbne op på det her ret banale plan, som handler om beslutningsgrundlaget og de kriterier, man vil træffe beslutninger om, hvilke kampfly man vil vælge, ud fra.
Yvonne Herløv Andersen (CD), 2000-01-20:
Der er god grund for CD til at takke finansministeren for specielt én ting, som jeg er meget interesseret i at få fastslået, og det er, at det også fremover, med den model, vi nu måtte ønske, er den skattefinansierede solidaritet, som velfærdssamfundet bygger på.